શહેરના જામનગર રોડ ઉપર બજરંગવાડીમાં રહેતા સંગીતાબેન ધર્મેશભાઈ કૂનડા નામની ગઢવી પરિણીતાએ કોઠારીયા રોડ કેદાર સોસાયટી અને ન્યુ સાગર સોસાયટીમાં રહેતા પતિ ધર્મેશભાઈ, સસરા જેસીંગભાઇ ધનરાજભાઈ કૂનડા, સાસુ અમુલાબેન, નણંદ બિન્દુબેન લલિતભાઈ જામંગ, નણંદ શીતલબેન આનંદભાઈ નાગૈયા અને નણંદ બબુબેન ઉર્ફે બિનલબેન રવિભાઈ ખાત્રા સામે મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે લગ્નના થોડા દિવસો પછી જ સાસરિયાઓ દ્વારા શારીરિક માનસિક ત્રાસ આપવાનું ચાલુ કરી દીધું હતું ઘરકામ અને રસોઈ જેવી નાની નાની બાબતમાં તારી માંએ કઈ શીખવાડ્યું નથી તેમ કહી મેણાંટોણાં મારતા હતા અને પતિને ચડામણી કરતા હોવાથી તે પણ જેમ ફાવે તેમ ગાળો બોલી માર મારી અવારનવાર મારા બાપુજીના ઘરેથી સોનાના દાગીના લઇ આવ તેવી માંગણી કરતા હતા અને દુ:ખ ત્રાસ આપી જાનથી મારી નાખવાની ધમકી આપતા હતા આ અંગે પીએસઆઇ એ જે લાઢીયા વધુ તપાસ ચલાવી રહ્યા છે